**Täienduskoolitusasutuse nimetus:** Kalviti OÜ

**Õppekava nimetus**: HOOLDUSTÖÖTAJA KOOLITUS

**Õppekavarühm**: Sotsiaaltöö ja nõustamine

**Õppekava koostamise alus:** Hooldustöötaja, tase 3 kutsestandard

**Õppe eesmärk:**

* Õpetada välja hooldustöötaja, kes oskab ja on valmis hooldama ning abistama abivajajat vastava plaani alusel.Koolituse läbinu on ettevalmistatud hooldustöötaja, tase 3 kutseeksami sooritamiseks.

**Õpiväljundid**:

Õppekava läbinu:

* toetab ja abistab abivajajat elamistoimingutes ja hooldustegevuste läbiviimisel, järgides kutse-eetikat, inimõigusi, võrdse kohtlemise põhimõtteid ja valdkonnaga seotud õigusakte;
* selgitab abivajajale tervisliku toitumise põhimõtteid;
* hindab abivajaja riiete otstarbekust ja mugavust lähtuvalt abivajaja tervislikust seisundist, vajadusel abistab riietumisel;
* juhendab, abistab ja vajadusel teeb abivajaja hügieeni- ja ilutoiminguid;
* juhendab ja toetab abivajajat tema seksuaalsuse väljendamisel;
* hangib vajadusel ravimid vastavalt arsti korraldusele, ravimiõpetuse alustele ja abivajaja seisundile; juhendab, jälgib ja abistab abivajajat ravimite manustamisel;
* abistab vajadusel ja vastavalt juhendamisele õde õendustoimingute sooritamisel;
* vajadusel toetab ja juhendab lähedasi surija hooldusel või hooldab surijat, osaleb surnu korrastamisel, järgides kutse-eetikat ja kultuuritradistioone;
* planeerib, korraldab ja teeb majapidamis-, puhastus- ja korrastustöid, arvestades abivajaja vajadusi ja võimalusi, kasutab isikukaitsevahendeid;
* hindab abivajaja sotsiaalset võrgustikku ning vajadusel abistab suhtlusvõrgustikuga suhtlemisel;
* arvestab abivajaja tervislikku seisundit ja toimetulekut füüsilise, psüühilise ja sotsiaalse keskkonnaga suhtlemisel;
* annab abivajajale esmaabi haigushoogude, õnnetusjuhtumite ja traumade korral, arvestades tema tervislikku seisundit ja/või trauma ulatust, vajadusel kutsub abi; kasutab esmaabivõtteid ja -vahendeid vastavalt olukorrale;
* märkab abivahendi kasutamise vajadust lähtuvalt toimetulekuvõime langusest, abistab abivahendi hankimisel ja juhendab abivajajat selle kasutamisel vastavalt juhistele;
* kasutab erinevaid võimalusi infootsinguks ja kommunikatsiooniks.

**Õpingute alustamise tingimused**:

* vanus vähemalt 18 aastat
* omandatud vähemalt põhiharidus

**Õppe kogumaht**:

* 240 akadeemilist tundi (sh 144 akadeemilist tundi auditoorseid loenguid, 80 akadeemilist tundi juhendatud praktikat ja 16 akadeemilist tundi iseseisvat tööd)

**Õppe sisu**:

1. Abistamine elamistoimingutes ja hooldustegevuste läbiviimine
* Hooldustegevuste planeerimine ja tegemine.
* Tervislik toitumine
* Riietuse otstarbekus ja mugavus.
* Hügieeni- ja ilutoimingute juhendamine ning abistamine.
* Seksuaalkäitumise juhendamine ja toetamine.
* Hooldusega seotud toimingute läbiviimine.
* Ravimite hankimine.
* Õe abistamine õendustoimingute sooritamisel.
* Lähedaste toetamine ja juhendamine surija hooldusel või surija hooldamine.
1. Majapidamistööde korraldamine
* Pesu- ja puhastusteenuste tegemine.
* Majapidamises vajalike tööde korraldamine.
1. Esmaabi andmine
* Tervisliku seisundi määratlemine.
* Esmaabi andmine haigushoogude, õnnetusjuhtumite ja traumade korral.
* Elustamine.
1. Hooldustöötaja kutse-eetika
2. Valdkonnaga seotud õigusaktid
3. Suhtlemine

**Õppekeskkonna kirjeldus**:

• koolitus toimub eesti keeles;

• koolitus toimub auditoorse ja iseseisva töö õppena ning juhendatud praktikana

 tunniplaani alusel;

• töömeetodid: loeng, seminar, arutelu, grupitöö, iseseisev töö ja juhendatud praktika;

• õppetöö toimub Kalviti Koolituskeskuse 60 m2 õppeklassis aadressil Oja 7, Põlva;

• õppeklass asub 2.korrusel, klassis on lauad ja toolid 20-le osalejale;

• väljaspool Põlvat toimuvad koolituste tarbeks renditakse õppetööks sobilikud ruumid;

• kõik kasutatavad ruumid vastavad tervisekaitse nõuetele;

• õppetöö läbiviimiseks on lektoril kasutada arvuti, printer, projektor ja tahvel;

• vajadusel on koolitusel osalejatel võimalus kasutada sülearvuteid koos interneti

 kasutusega;

• õppeklassis osalejatel võimalik valmistada kohvi ja teed.

**Õppematerjalid:**

Hooldustöötaja, tase 3 kutsestandard

http://kutsekoda.ee/et/kutseregister/kutsestandardid/10558953/pdf/hooldustootaja-tase-3.7.et.pdf

Hooldus erinevate haiguste korral ja ravimiõpetuse alused. (2011)

http://www.ekk.edu.ee/vvfiles/0/haiguste\_hooldus.pdf

Eesti Sotsiaaltöö Assotsiatsioon. Hooldustöötaja kutse andmine

http://eswa.ee/index.php?go=kutsed\_ht

Nienstedt, W., Hänninen, O., Arstila, A., Björkqvist, S.-E. (2009).

Inimese füsioloogia ja anatoomia. Tallinn: AS Medicina

http://www2.hariduskeskus.ee/opiobjektid/anatoomia/

http://www2.hariduskeskus.ee/opiobjektid/elukulg/

Inimeseõpetus.

http://inimene.timberg.ee/elukaar\_ja\_selle\_perioodid.html

Liiger, M., Levit, M. (2001) Esmaabi käsiraamat. K-Kirjastus

**Lõpetamise tingimused:**

• osalemine vähemalt 80% auditoorsetes tundides ning 100% praktikatundides;

• esmaabi koolituse (16 h) läbimine täies mahus

• kõigi kirjalike ja suuliste testide ning praktiliste tööde sooritamine;

• juhendatud praktika läbimine ja praktika aruande esitamine;

• eneseanalüüsi esitamine ja kaitsmine praktilise töökogemuse kohta.

|  |  |
| --- | --- |
| Hindamismeetod | Hindamiskriteerium |
| Test-harjutus läbitud teemade kohta | Vähemalt 90% õigeid vastuseid |
| Eneseanalüüsi vorm praktilise töökogemuse kohta | Koostab ja esitab eneseanalüüsi vormi praktilise töökogemuse kohta (vt. www.eswa.ee) |
| Esmaabi test | Vähemalt 90% õigeid vastuseid |

**Kursuse läbimisel väljastatav dokument:**

* Tunnistus - kõik õpingute lõpetamise tingimused on täidetud.
* Tõend - osalemine vähemalt 50% auditoorsetes tundides, aga üks või mitu ülejäänud õpingute lõpetamise tingimustest pole täidetud.

**Koolituse läbiviimiseks vajaliku kvalifikatsiooni, õpi- või töökogemuse kirjeldus:**

* kõrgharidus
* töökogemus õpetatavas valdkonnas

**Õppekava kinnitamise aeg:** 13.06.2020